WARRIX เทรด mai วันแรกคึกคัก เปิดเหนือจอง 28%
WARRIX เข้าซื้อขายตลาด mai วันแรกคึกคัก เปิดเหนือจอง 28% มูลค่าหลักทรัพย์ IPO ทะลุ 3.78 พันลบ.
WARRIX เข้าซื้อขายตลาด mai วันแรกคึกคัก เปิดเหนือจอง 28% มูลค่าหลักทรัพย์ IPO ทะลุ 3.78 พันลบ.
21 ธ.ค. 2565

นายภากร ปีตธวัชชัย กรรมการและผู้จัดการ, นายประพันธ์ เจริญประวัติ ผู้จัดการ ตลาดหลักทรัพย์ เอ็ม เอ ไอ หรือ mai พร้อมด้วย รศ. ดร. พสุ เดชะรินทร์ ประธานกรรมการ และนายวิศัลย์ วนะศักดิ์ศรีสกุล ประธานเจ้าหน้าที่บริหาร บริษัท วอริกซ์ สปอร์ต จำกัด (มหาชน) หรือ WARRIX ร่วมพิธีเปิดการซื้อขายวันแรกในตลาดหลักทรัพย์ฯ ของ WARRIX ผู้จำหน่ายเสื้อผ้า, อุปกรณ์กีฬา และบริการคลินิกกายภาพบำบัด ในวันที่ 21 ธ.ค.65 มูลค่าหลักทรัพย์ ณ ราคา IPO 3,780 ล้านบาท โดยใช้ชื่อย่อในการซื้อขายหลักทรัพย์ว่า WARRIX
ผู้สื่อข่าวรายงานว่า ราคาหุ้น WARRIX เปิดเทรดวันแรกที่ระดับ 8.05 บาท เพิ่มขึ้น 28% จากราคาไอพีโอที่ระดับ 6.30 บาท